pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รพ.สูงเม่น - รพ.แพร่ พัฒนาระบบบริการร่วม ยกระดับการดูแลสุขภาพประชาชนในพื้นที่
วันเสาร์ที่ 7 มกราคม 2566
รพ.สูงเม่น - รพ.แพร่ พัฒนาระบบบริการร่วม ยกระดับการดูแลสุขภาพประชาชนในพื้นที่
กระทรวงสาธารณสุข ยกระดับการดูแลสุขภาพประชาชนในพื้นที่ด้วยแนวคิด “หนึ่งจังหวัด หนึ่งโรงพยาบาล” เผย โรงพยาบาลสูงเม่นจับมือโรงพยาบาลแพร่ แบ่งปันทรัพยากรด้านสาธารณสุข ทั้งบุคลากร อุปกรณ์ ยาและเวชภัณฑ์ ดูแลสุขภาพประชาชนร่วมกัน ช่วยเพิ่มการบริการ
กระทรวงสาธารณสุข ยกระดับการดูแลสุขภาพประชาชนในพื้นที่ด้วยแนวคิด “หนึ่งจังหวัด หนึ่งโรงพยาบาล” เผย โรงพยาบาลสูงเม่นจับมือโรงพยาบาลแพร่ แบ่งปันทรัพยากรด้านสาธารณสุข ทั้งบุคลากร อุปกรณ์ ยาและเวชภัณฑ์ ดูแลสุขภาพประชาชนร่วมกัน ช่วยเพิ่มการบริการเฉพาะทางหลายสาขาให้ประชาชนเข้าถึงบริการมากขึ้น ลดรอคอย และลดแออัด
วันนี้ (7 มกราคม 2566) นายแพทย์พูลลาภ ฉันทวิจิตรวงศ์ ผู้ตรวจราชการกระทรวงสาธารณสุขเขตสุขภาพที่ 1 เปิดเผยว่า กระทรวงสาธารณสุขมีนโยบายยกระดับการดูแลสุขภาพประชาชนในพื้นที่ด้วยแนวคิด “หนึ่งจังหวัด หนึ่งโรงพยาบาล” (One Province One Hospital) ซึ่งเป็นการใช้ทรัพยากรด้านสาธารณสุขร่วมกัน อาทิ แพทย์เฉพาะทาง พยาบาล เครื่องมือแพทย์ ห้องผ่าตัด ยาและเวชภัณฑ์ เป็นต้น ให้เกิดความคุ้มค่าและเกิดประโยชน์สูงสุด โดยโรงพยาบาลแพร่และโรงพยาบาลสูงเม่น ได้ร่วมกันยกระดับการบริการในพื้นที่ตามแนวทางดังกล่าว ทําให้ประชาชนในพื้นที่ได้รับบริการมาตรฐานเดียวกับโรงพยาบาลใหญ่
โดยตั้งแต่วันที่ 20 ตุลาคม - 25 พฤศจิกายน 2565 โรงพยาบาลสูงเม่นได้ให้บริการผ่าตัดทั้งขนาดใหญ่และเล็ก รวม 118 ราย เป็นผู้ป่วยศัลยกรรมกระดูกและข้อ 99 ราย ศัลยกรรมทั่วไป 19 ราย ให้บริการผู้ป่วยคลินิกเฉพาะทางโรคไต โรคหัวใจและหลอดเลือด ศัลยกรรมทั่วไป ศัลยกรรมระบบทางเดินปัสสาวะ กระดูกและข้อ จํานวน 87 ราย นอกจากนี้ ยังรับผู้ป่วยบริบาลฟื้นสภาพระยะกลางจากโรงพยาบาลแพร่มาดูแลต่อเนื่อง จํานวน 31 ราย ซึ่งเป็นผู้ป่วยโรคหลอดเลือดสมอง, ผู้ป่วยแผลเรื้อรัง (ติดเชื้อ), ผู้ป่วยบาดเจ็บในสมอง, ผู้ป่วยที่ได้รับการผ่าตัดกระดูกและสะโพกหัก และผู้ป่วยประคับประคอง
“การร่วมมือกันพัฒนาสถานบริการดังกล่าว นอกจากทําให้เกิดการใช้ทรัพยากรร่วมกันอย่างมีประสิทธิภาพ ยังทําให้ประชาชนเข้าถึงบริการด้านการแพทย์ได้สะดวกรวดเร็วยิ่งขึ้น ลดความแออัด ลดการรอคอย และลดภาระค่าใช้จ่ายในการเดินทางของผู้ป่วยและญาติได้อย่างดี” นายแพทย์พูลลาภ กล่าว
สําหรับโรงพยาบาลสูงเม่น ประกอบด้วย ห้องผ่าตัด 4 ห้อง ห้องไอซียู 8 เตียง หอผู้ป่วยหนัก 30 เตียง และหอผู้ป่วยบริบาลฟื้นสภาพระยะกลาง (Intermediate Care) 30 เตียง รองรับการให้บริการประชาชนในพื้นที่ อ.สูงเม่น อ.เด่นชัย อ.วังชิ้น อ.ลอง และพื้นที่บางส่วนในเขต อ.เมือง ครอบคลุมประชากรประมาณ 1 แสนคน
***************************************** 7 มกราคม 2566
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยหารือ ปศุสัตว์-อุตสาหกรรม-ท่องเที่ยว-เอกชน วางแนวทางร่างกม.ส่งเสริมปศุสัตว์ หลังนายกฯ เห็นชอบหลักการเบื้องต้นเตรียมชงเข้าครม.
วันเสาร์ที่ 7 มกราคม 2566
07/01/2566
รัฐมนตรีว่าการกระทรวงยุติธรรม เผยหารือ ปศุสัตว์-อุตสาหกรรม-ท่องเที่ยว-เอกชน วางแนวทางร่างกม.ส่งเสริมปศุสัตว์ หลังนายกฯ เห็นชอบหลักการเบื้องต้นเตรียมชงเข้าครม.
รัฐมนตรีว่าการกระทรวงยุติธรรม เผยหารือ ปศุสัตว์-อุตสาหกรรม-ท่องเที่ยว-เอกชน วางแนวทางร่างกม.ส่งเสริมปศุสัตว์ หลังนายกฯ เห็นชอบหลักการเบื้องต้นเตรียมชงเข้าครม. "สมศักดิ์" ชี้ช่วยสร้างเศรษฐกิจขนาดใหญ่มูลค่า 192,000 ล้านบาทต่อปียกระดับเกษตรกรไทย
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยถึงความคืบหน้าการจัดทําร่างกฎหมายที่เกี่ยวกับการส่งเสริมและสนับสนุนกิจกรรมปศุสัตว์ ว่า ขณะนี้นายกรัฐมนตรีได้เห็นชอบในหลักการเบื้องต้นแล้ว อยู่ระหว่างการเสนอเรื่องเข้าสู่การพิจารณาของคณะรัฐมนตรี โดยทางกระทรวงยุติธรรมได้ศึกษาข้อมูลเชิงลึก เช่น กฎหมายของประเทศออสเตรเลีย สหรัฐอเมริกาและอังกฤษ และล่าสุดเราได้เชิญหน่วยงานต่างๆ มาช่วยกันกําหนดแนวทางและเสนอความเห็น คือ กรมปศุสัตว์ กระทรวงเกษตรและสหกรณ์ กระทรวงอุตสาหกรรม กระทรวงการท่องเที่ยวและกีฬา และภาคเอกชน ซึ่งหากมีกฎหมายนี้จะช่วยให้ประชาชน ได้สร้างอาชีพ มีรายได้ จากสัตว์พันธุ์พื้นเมือง เช่น วัวชน ไก่ชน และม้า ผ่านกิจกรรมในเชิงวัฒนธรรม สันทนาการ การท่องเที่ยวและกีฬา สร้างเศรษฐกิจขนาดใหญ่ให้กับประเทศ
นายสมศักดิ์ กล่าวอีกว่า ตนขอยกตัวอย่าง วัวชนราคาขายตัวละประมาณ 50,000 บาท แต่หากเป็นพันธุ์ดี ลักษณะสวยงามราคาก็จะเพิ่มอีกหลายเท่า ซึ่งปัจจุบันมีคนเลี้ยงอยู่ประมาณ 100,000 ตัวทั่วประเทศ ซึ่งก็จะสร้างรายได้อย่างอื่นอีก เช่น หญ้าที่วัว 1 ตัวกินประมาณ 30 กิโลกรัมต่อวัน ราคากิโลกรัมละ 3-4 บาท อาหารเสริมกิโลกรัมละ 10 บาทกินตัวละ 2 กิโลกรัม ยารักษาโรคเฉลี่ยตัวละ 1,000 บาทต่อปี ส่วนขี้วัวก็สามารถนําไปขายทําเป็นปุ๋ยได้ แค่ภาคการเกษตรนี้มีเงินหมุนเวียนถึง 10,000 ล้านบาทต่อปี ส่วนภาคการกีฬา ก็มีเรื่องของการขายบัตรเข้าชม การขายอาหารและเครื่องดื่มต่างๆ และการเช่าคอกวัวสําหรับแข่ง รวมๆแล้วการแข่ง 1 ครั้งมีมูลค่าถึง 30 ล้านบาท
"หากเรามีกฎหมายนี้จะมีรายได้ให้กับประเทศอย่างมหาศาล ทั้งจากการเลี้ยงเพื่อขาย การขายน้ําเชื้อเพื่อขยายพันธุ์ การสร้างเป็นแหล่งท่องเที่ยว การขายอาหารสัตว์และอุปกรณ์ต่างๆ ซึ่งถ้าคิดง่ายๆว่าประเทศไทยมี 80,000 หมู่บ้าน เฉลี่ยคนที่เลี้ยงสัตว์พื้นเมืองมีหมู่บ้านละ 20 คน แต่ละคนมีรายได้เฉลี่ย 10,000 บาทต่อเดือน จะทําให้มีเงินหมุนเวียนในเศรษฐกิจเดือนละ 16,000 ล้านบาท หรือปีละ 192,000 ล้านบาท ถือเป็นการสร้างเศรษฐกิจใหญ่ให้กับประเทศ หากเรามีกฎหมายรองรับ ทําทุกอย่างให้ถูกต้องตามระบบ ประเทศและประชาชนก็จะมีรายได้จากส่วนต่างๆ" นายสมศักดิ์ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม ยอดส่งออกสินค้าปศุสัตว์ของไทยปี 2565 สูงถึง 2.8 แสนล้านบาทสูงสุดเป็นประวัติการณ์ คาดว่าปี 2566 ยอดส่งออกจะสูงถึง 3 แสนล้านบาท
วันเสาร์ที่ 7 มกราคม 2566
07/01/2566
โฆษกรัฐบาลเผย นายกฯ ปลื้ม ยอดส่งออกสินค้าปศุสัตว์ของไทยปี 2565 สูงถึง 2.8 แสนล้านบาทสูงสุดเป็นประวัติการณ์ คาดว่าปี 2566 ยอดส่งออกจะสูงถึง 3 แสนล้านบาท
โฆษกรัฐบาลเผย นายกฯ ปลื้ม ยอดส่งออกสินค้าปศุสัตว์ของไทยปี 2565 สูงถึง 2.8 แสนล้านบาทสูงสุดเป็นประวัติการณ์ คาดว่าปี 2566 ยอดส่งออกจะสูงถึง 3 แสนล้านบาท
วันนี้ (วันที่ 7 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ได้เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยินดีที่ได้ทราบรายงานจากกรมปศุสัตว์ว่ายอดส่งออกสินค้าปศุสัตว์ที่ใช้เป็นอาหารของไทยในปี 2565 มูลค่าส่งออกสูงถึง 2.8 แสนล้านบาท และคาดการณ์ว่าในปี 2566 ยอดส่งออกอาจสูงถึง 3 แสนล้านบาท
โฆษกประจําสํานักนายกรัฐมนตรี กล่าวว่า การส่งออกสินค้าปศุสัตว์ของไทย ช่วง 11 เดือนของปี 2565 มีมูลค่ารวม 274,822 ล้านบาท คาดการณ์ว่าทั้งปีจะส่งออกได้มูลค่า 280,326 ล้านบาท ขยายตัวเพิ่มขึ้นจากปีก่อนร้อยละ 19.60 มีปริมาณส่งออกกว่า 2.42 ล้านตัน และสัตว์มีชีวิตอีก 24 ล้านตัว/ฟอง
ทั้งนี้แบ่งการส่งออกเป็น
1) เนื้อสัตว์แช่แข็ง มูลค่า 142,156 ล้านบาท เพิ่มขึ้นจากปีก่อนที่ส่งออกมูลค่า 1.12 แสนล้านบาท หรือ 26%
2) สินค้าที่มาจากสัตว์หรือไม่ได้มาจากสัตว์ (Non-frozen) เพิ่มขึ้นจาก 23,135 ล้านบาท เป็น 25,650 ล้านบาท หรือ 11 %
3) อาหารสัตว์เลี้ยง (Pet Food) เพิ่มขึ้นจาก 70,991 ล้านบาท เป็น 90,228 ล้านบาท หรือ 27%
4) อาหารปศุสัตว์ เพิ่มขึ้นจาก 10,471 ล้านบาท เป็น 11,641 ล้านบาท หรือ 11%
5) สัตว์มีชีวิต (ไก่,หมู) ลดลงเหลือ 5,147 ล้านบาท จากปีก่อนที่ส่งออกมูลค่า 13,345 ล้านบาท ลดลง 62%
6) ซากสัตว์ (Non-edible) เพิ่มขึ้นจาก 3,638 ล้านบาท เป็น 5,504 ล้านบาท หรือ 51% โดยถือว่าในปี 2565
โฆษกประจําสํานักนายกรัฐมนตรี เผยว่ากรมปศุสัตว์คาดการณ์ว่า ในปี 2566 การส่งออกสินค้าปศุสัตว์อาจสูงถึง 300,000 ล้านบาท โดยมีสินค้าหลักคือ เนื้อไก่ ที่มีปริมาณความต้องการบริโภคของตลาดญี่ปุ่น สหราชอาณาจักร จีน และสหภาพยุโรป ทําให้การผลิตและการส่งออกจะเพิ่มขึ้นประมาณ 3%
นอกจากนี้ โฆษกประจําสํานักนายกรัฐมนตรี กล่าวเพิ่มเติมว่า อาหารสัตว์เลี้ยงของไทยมีโอกาสเพิ่มทั้งในประเทศและตลาดโลก เนื่องจากอาหารสัตว์เลี้ยงของไทยมีคุณภาพ มาตรฐาน ตอบสนองความต้องการผู้บริโภคฐานตลาดผู้เลี้ยงสัตว์ และมีกระบวนการการผลิตที่ถูกสุขลักษณะ ได้ควบคุมคุณภาพมาตรฐานระบบ GMP และระบบ HACCP ในสถานประกอบการอย่างต่อเนื่อง ทําให้ปัจจุบันไทยเป็นผู้ส่งออกอาหารสัตว์เลี้ยงเป็นอันดับ 3 ของโลก รองจาก เยอรมนี และสหรัฐฯ
“นายกรัฐมนตรีชื่นชม และขอบคุณการทํางานของทุกหน่วยงาน และผู้ประกอบการที่เกี่ยวข้อง ที่ใส่ใจดูแล ควบคุม คุณภาพ และปัจจัยการผลิตสินค้า จนถึงมาตรการส่งออกสู่ท้องตลาด ให้ได้มาตรฐาน ทําให้สินค้าปศุสัตว์เป็นที่ยอมรับของผู้บริโภคทั้งในและต่างประเทศ ทั้งนี้ นายกรัฐมนตรีได้กําชับทุกหน่วยงานให้ช่วยกันพัฒนาศักยภาพ ดูแลทุกกระบวนการ เพื่อคุณภาพที่ดีของสินค้า และเป็นภาพลักษณ์ ความน่าเชื่อถือที่สําคัญของสินค้าไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-​อนุทิน พอใจผลงานกระทรวงในกำกับ ให้ความเชื่อมั่นหน่วยงานช่วยขับเคลื่อนเศรษฐกิจ สังคม ดูแลพี่น้องประชน
วันเสาร์ที่ 7 มกราคม 2566
07/01/2566
​อนุทิน พอใจผลงานกระทรวงในกํากับ ให้ความเชื่อมั่นหน่วยงานช่วยขับเคลื่อนเศรษฐกิจ สังคม ดูแลพี่น้องประชน
​อนุทินพอใจผลงานกระทรวงในกํากับ ให้ความเชื่อมั่นหน่วยงานช่วยขับเคลื่อนเศรษฐกิจ สังคม ดูแลพี่น้องประชน เผยคมนาคมลุยลงทุนเตรียมโครงสร้างพื้นฐานพร้อมรับนักท่องเที่ยว และเร่งผลักดันโครงการใช้ความได้เปรียบทางภูมิศาสตร์ดันไทยเป็นศูนย์กลางกระจายสินค้าทั่วโลก
วันนี้ 7 ม.ค.66น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้ติดตามผลงานของกระทรวงในการกํากับดูแลตลอดปี 2565 และช่วงก่อนหน้า ทั้งสาธารณสุข คมนาคม การท่องเที่ยวและกีฬา เพื่อให้ความเชื่อมั่นว่าหน่วยงานในกํากับได้มีส่วนสําคัญต่อการขับเคลื่อนทั้งภาคเศรษฐกิจ สังคม ยกระดับคุณภาพชีวิตพี่น้องประชาชน
รองนายกรัฐมนตรีพอใจการดําเนินงานของหน่วยงานในกํากับ โดยเฉพาะในช่วงการเปิดประเทศรับนักท่องเที่ยวหลังสถานการณ์โควิด19คลี่คลายทุกหน่วยงานได้ประสานการทํางานได้อย่างมีประสิทธิภาพ ให้การเปิดรับนักท่องเที่ยวเป็นไปอย่างราบรื่น ขณะที่การแพร่ระบาดอยู่ในการควบคุม
ทั้งนี้ ในช่วงที่โควิด19 ยังแพร่ระบาดกระทรวงคมนาคมได้เร่งผลักดันการลงทุนโครงการที่อยู่แผนหลายโครงการ ทั้งรถไฟความเร็วสูง รถไฟฟ้าสายต่างๆ รถไฟทางคู่ทั่วประเทศ ทางด่วน มอเตอร์เวย์ สนามบิน ท่าเรือ ระบบโลจิสติกส์และการขนถ่ายสินค้า เพื่อเป็นเครื่องยนต์ประคองเศรษฐกิจได้ในช่วงที่กิจกรรมทางเศรษฐกิจลดลงจากโรคระบาด และเตรียมประเทศให้พร้อมรับการกลับมาของเศรษฐกิจการท่องเที่ยวทันทีที่โควิด19 คลี่คลาย
“รองนายกฯ อนุทิน มั่นใจว่าขณะนี้ประเทศไทยมีความพร้อมรับทั้งนักท่องเที่ยว และนักลงทุน เพราะในช่วงโควิด19 ระบาด ทุกหน่วยงานไม่ได้หยุดรออะไร แต่เดินหน้าตามแผนลงทุนในโครงสร้างพื้นฐาน เพื่อให้มั่นใจว่าเมื่อพ้นโควิด19 แล้วนักท่องเที่ยว นักลงทุนจะต้องมาประเทศไทย” น.ส.ไตรศุลี กล่าว
น.ส.ไตรศุลี กล่าวว่า รองนายกรัฐมนตรีเห็นว่าประเด็นที่ต้องมีการผลักดันในระยะต่อไปคือ การลงทุนในโครงการขนาดใหญ่ที่จะชิงใช้ความได้เปรียบหรือความโดดเด่นทางภูมิศาสตร์ของประเทศไทยที่ตั้งอยู่กลางอาเซียน ทําให้นักลงทุนเห็นว่าประเทศไทยมีศักยภาพในการเป็นศูนย์กลางการกระจายสินค้าไปทั่วโลกได้ด้วยการขนส่งผ่านระบบรางทั้งรถไฟความเร็วสูง รถไฟทางคู่ ถนน และมอเตอร์เวย์ เนื่องจากปัจจุบันไทยมีโครงสร้างพื้นฐานต่างๆ เหล่านี้เชื่อมต่อกับเพื่อนบ้านตั้งแต่เหนือจรดใต้ และตะวันออกสู่ตะวันตก และหากผลักดันโครงการพัฒนาการขนทางรางกับการขนส่งทางทะเลเชื่อมระหว่างอ่าวไทยและอันดามันสําเร็จ จะเพิ่มศักยภาพและเปลี่ยนแปลงเศรษฐกิจการลงทุนประเทศไทยได้อีกมาก
รัฐบาลไทย-ข่าวทำเนียบรัฐบาล-นายกฯ ขอบคุณทุกภาคส่วน หลังอุบัติเหตุช่วงปีใหม่ 66 ลดลง กำชับ ใช้เป็นแนวทางยกระดับความปลอดภัย
วันเสาร์ที่ 7 มกราคม 2566
07/01/2566
นายกฯ ขอบคุณทุกภาคส่วน หลังอุบัติเหตุช่วงปีใหม่ 66 ลดลง กําชับ ใช้เป็นแนวทางยกระดับความปลอดภัย
นายกฯ ขอบคุณทุกภาคส่วน หลังอุบัติเหตุช่วงปีใหม่ 66 ลดลง กําชับ ใช้เป็นแนวทางยกระดับความปลอดภัย
เมื่อวันที่ 7 ม.ค.66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ขอบคุณหน่วยงานที่เกี่ยวข้อง รวมถึงความร่วมมือจากหลายภาคส่วน ในการช่วยกันป้องกันและลดอุบัติเหตุช่วงเทศกาลปีใหม่ 2566 โดยพบว่าอุบัติเหตุทางถนน มีจํานวนครั้ง จํานวนผู้บาดเจ็บ และจํานวนผู้เสียชีวิตลดลง เมื่อเทียบกับสถิติในช่วงเทศกาลเฉลี่ย 3 ปีย้อนหลัง โดยศูนย์อํานวยการป้องกันและลดอุบัติเหตุทางถนนช่วงเทศกาลปีใหม่ 2566 กรมป้องกันและบรรเทาสาธารณภัย ได้สรุปอุบัติเหตุทางถนนสะสมในช่วง 7 วันของการรณรงค์ “ชีวิตวิถีใหม่ ขับขี่อย่างปลอดภัย ไร้อุบัติเหตุ” ระหว่างวันที่ 29 ธ.ค.65 – 4 ม.ค.66 เกิดอุบัติเหตุรวม 2,440 ครั้ง ผู้บาดเจ็บรวม 2,437 คน ผู้เสียชีวิตรวม 317 ราย ซึ่งถือเป็นตัวเลขที่ลดลงเมื่อเทียบกับ 3 ปีย้อนหลัง
น.ส.ไตรศุลี กล่าวว่า ส่วนการสัญจรทางน้ํา ซึ่งดูแลโดยกรมเจ้าท่า กระทรวงคมนาคม ตลอดระยะเวลา 7 วัน ในช่วงเทศกาลปีใหม่ที่ผ่านมา ไม่พบเหตุการณ์ความไม่ปลอดภัยทางน้ํา หรือ อุบัติเหตุเป็น 0 ไม่มีผู้ได้รับบาดเจ็บและเสียชีวิต โดยกรมเจ้าท่า ได้สรุปสถิติการเดินทางทางน้ําทั่วประเทศ โดยมีผู้โดยสารรวมทั้งสิ้น 1,358,531 คน เที่ยวเรือให้บริการ จํานวน 29,190 เที่ยว การอํานวยความสะดวกเพื่อความปลอดภัยในช่วงวันหยุดเทศกาลปีใหม่ 2566 เป็นไปด้วยความเรียบร้อย ตามแผนปฏิบัติการและยกระดับความปลอดภัยทางน้ําในช่วงเทศกาลปีใหม่ 2566
น.ส.ไตรศุลี กล่าวว่า นายกรัฐมนตรี ยังกําชับให้หน่วยงานที่เกี่ยวข้อง ไม่ว่าจะเป็น กระทรวงมหาดไทย โดยกรมป้องกันและบรรเทาสาธารณภัย กระทรวงคมนาคม รวมไปถึงสํานักงานตํารวจแห่งชาติ ได้นําข้อมูลเชิงสถิติของจํานวนการเกิดอุบัติเหตุในช่วงเทศกาลปีใหม่ 2566 ที่ลดลงนี้มาวิเคราะห์ เพื่อพัฒนาแนวทางป้องกันในการลดอุบัติเหตุช่วงเทศกาลสําคัญต่อไป โดยจะถือเป็นการยกระดับความปลอดภัยในการสัญจรของประชาชนอีกขั้น และขอขอบคุณประชาชนที่ปฏิบัติตามกฎจราจรอย่างเคร่งครัด เดินทางด้วยความไม่ประมาท ซึ่งเป็นส่วนสําคัญที่ช่วยให้อุบัติเหตุในช่วงเทศกาลปีใหม่ 2566 ลดลง
รัฐบาลไทย-ข่าวทำเนียบรัฐบาล-นายกรัฐมนตรีกำชับทุกหน่วยงานดำเนินการตามมาตรการเร่งรัดเบิกจ่ายงบปี66  ดันงบประมาณลงระบบเศรษฐกิจตามเป้าร้อยละ 93 ขับเคลื่อนการเติบโต
วันเสาร์ที่ 7 มกราคม 2566
07/01/2566
นายกรัฐมนตรีกําชับทุกหน่วยงานดําเนินการตามมาตรการเร่งรัดเบิกจ่ายงบปี66  ดันงบประมาณลงระบบเศรษฐกิจตามเป้าร้อยละ 93 ขับเคลื่อนการเติบโต
นายกรัฐมนตรีกําชับทุกหน่วยงานดําเนินการตามมาตรการเร่งรัดเบิกจ่ายงบปี66  ดันงบประมาณลงระบบเศรษฐกิจตามเป้าร้อยละ 93 ขับเคลื่อนการเติบโต
วันนี้ 7 มกราคม 2566น.ส.ไตรศุลี ไตรสณรกุล รองโฆษกประจําสํานักนายกรัฐมนตรี กล่าวว่า จากที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบนโยบายให้ทุกหน่วยงานดําเนินการเบิกจ่ายงบประมาณปี 2566 ให้เป็นไปตามเป้าหมาย เพื่อให้เม็ดเงินงบประมาณส่งผลต่อการขยายตัวของเศรษฐกิจ นายกรัฐมนตรีได้มีการติดตามผลการเบิกจ่ายในภาพรวมอย่างใกล้ชิดและให้การกําชับกรณีที่เกิดความล่าช้า หรือต่ํากว่าเป้าหมาย
ทั้งนี้ กรมบัญชีกลาง กระทรวงการคลังได้รายงานผลการเบิกจ่ายเงินงบประมาณช่วงไตรมาสแรกของปีงบประมาณ 2566 (ต.ค.-ธ.ค. 2565) ภาพรวมเบิกจ่ายแล้ว 9.82 แสนล้านบาท คิดเป็นร้อยละ 30.84 ของวงเงินงบประมาณรวม 3.185 ล้านล้านบาท ต่ํากว่าเป้าหมายอยู่ร้อยละ 1.16 (เป้าหมายร้อยละ 32) ซึ่งนายกรัฐมนตรีได้กําชับทุกหน่วยงานให้ดําเนินการตามมาตรการเร่งรัดการเบิกจ่ายงบประมาณตามที่กรมบัญชีกลางได้ออกหนังสือแจ้งแล้วโดยเคร่งครัด เพื่อให้การเบิกจ่ายในอีก 3 ไตรมาสที่เหลือเป็นไปตามเป้าหมายต่อไป
“ปี 2566 สภาพัฒน์ประมาณการเศรษฐกิจเติบโตที่ร้อยละ 3.5 ซึ่งการเติบโตดังกล่าวจะต้องมีการเบิกจ่ายงบประมาณประจําปีให้ได้ไม่ต่ํากว่าร้อยละ 93 งบลงทุนรัฐวิสาหกิจเบิกจ่ายไม่น้อยกว่าร้อยละ 70 และเศรษฐกิจปีนี้แม้จะมีสัญญาณบวกจากภาคการท่องเที่ยว แต่ก็ต้องระวังความเสี่ยงจากความไม่แน่นอนของเศรษฐกิจโลกที่อาจกระทบต่อการส่งออก ดังนั้นนายกรัฐมนตรีจึงให้ความสําคัญกับการเร่งรัดเบิกจ่ายงบประมาณซึ่งเป็นปัจจัยภายในประเทศที่บริหารจัดการได้ให้เกิดผลบวกต่อเศรษฐกิจมากที่สุด”น.ส.ไตรศุลี กล่าว
น.ส.ไตรศุลี กล่าวว่า เพื่อให้เกิดการเร่งรัดเบิกจ่ายงบประมาณตามนโยบายของนายกรัฐมนตรี กรมบัญชีกลางได้มีเวียนหนังสือแจ้งมาตรการเร่งรัดการเบิกจ่ายงบประมาณและการใช้จ่ายภาครัฐ ประจําปีงบประมาณ 2566 ให้หน่วยรับงบประมาณทุกหน่วยงานทราบ ซึ่งมีทั้งแนวทางการเร่งรัดเงินกันไว้เบิกเหลื่อมปีงบประมาณ 2565 การเบิกจ่ายงบปี 2566 มีการกําหนดเป้าหมายเพื่อเป็นแนวทางแก่หน่วยงานให้ดําเนินการสอดคล้องกัน โดยตั้งเป้าหมายรวมทั้งปีเบิกจ่ายไม่ต่ํากว่าร้อยละ 93 แยกเป็นการเบิกจ่ายตั้งแต่ไตรมาสที่1-4 ที่ ร้อยละ 32 ร้อยละ 20 ร้อยละ 23 และร้อยละ 18 ตามลําดับ และให้ทุกหน่วยงานดําเนินการตามแผนปฏิบัติการและแผนการใช้จ่ายงบประมาณและการอนุมัติจัดสรรงบประมาณรายจ่ายประจําปีงบประมาณ 2566 ตามที่สํานักงบได้ออกแนวทางอย่างเคร่งครัด
นอกจากนี้ กรมบัญชีกลางได้ตั้งคณะทํางานเฉพาะกิจในการติดตามเร่งรัดการเบิกจ่ายเงินงบประมาณรายจ่ายประจําปีงบประมาณ 2566 ในส่วนกลางและสํานักงานคลังจังหวัดทั้ง 76 จังหวัด เพื่อเร่งรัดและสนับสนุนการดําเนินงาน ให้คําแนะนําหน่วยรับงบประมาณทุกแห่ง ให้สามารถดําเนินการเบิกจ่ายได้ตามแผนการใช้จ่ายเงิน พร้อมกับเผยแพร่ผลการเบิกจ่ายในทุกสัปดาห์ผ่านเว็บไซต์กรมบัญชีกลาง www.cgd.go.th เพื่อเป็นข้อมูลประกอบการติดตามเร่งรัดการเบิกจ่ายและการใช้จ่ายเงินงบประมาณของส่วนราชการ รัฐวิสาหกิจ และหน่วยงานอื่นของรัฐ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีนิตยสาร Forbes จัดประเทศไทยอยู่ในลำดับที่ 9 ของประเทศที่น่าอาศัยอยู่หลังเกษียณในปี 2566 และเป็นอันดับ 1 ของเอเชีย
วันเสาร์ที่ 7 มกราคม 2566
07/01/2566
โฆษกรัฐบาลเผย นายกฯ ยินดีนิตยสาร Forbes จัดประเทศไทยอยู่ในลําดับที่ 9 ของประเทศที่น่าอาศัยอยู่หลังเกษียณในปี 2566 และเป็นอันดับ 1 ของเอเชีย
โฆษกรัฐบาลเผย นายกฯ ยินดีนิตยสาร Forbes จัดประเทศไทยอยู่ในลําดับที่ 9 ของประเทศที่น่าอาศัยอยู่หลังเกษียณในปี 2566 และเป็นอันดับ 1 ของเอเชีย
วันนี้ (วันที่ 7มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบผลการสํารวจของเว็บไซต์นิตยสารฟอร์บส์ (Forbes) ซึ่งเปิดเผย Annual Global Retirement Index 2023 ซึ่งจัดอันดับประเทศที่ค่าครองชีพถูกและเหมาะสําหรับอาศัยอยู่หลังเกษียณ ในปี 2566 โดยได้จัดอันดับให้ประเทศไทย อยู่ในอันดับ 9 ของโลก และเป็นอันดับ 1 ของเอเชีย (https://www1.internationalliving.com/sem/retirement/retirement-index/report/ppc.html?utm_source=blueshift)
โฆษกประจําสํานักนายกรัฐมนตรีระบุว่า การจัดอันดับนี้ ทาง Annual Global Retirement Index ได้ประเมินจากหลาย ๆ ปัจจัยร่วมกัน ทั้งค่าใช้จ่ายในการดํารงชีวิต คุณภาพชีวิตที่ดี เหมาะสําหรับทุกคนที่ต้องการใช้ชีวิตอย่างมีความสุข รวมถึงสภาพอากาศ วีซ่า ค่าอาหาร ที่พัก และค่าใช้จ่ายด้านสุขภาพ ซึ่งสําหรับประเทศไทยนั้น ถือเป็นหนึ่งในประเทศที่มีผู้มาเยือนมากที่สุดเป็นอันดันต้น ๆ ของโลก เนื่องจากมีธรรมชาติที่สวยงามและอุดมสมบูรณ์ มีวัฒนธรรม และขนบธรรมเนียมที่เป็นเอกลักษณ์ และยังเป็นประเทศเดียวในอาเซียนที่ไม่เคยตกเป็นอาณานิคม ทําให้สามารถรักษาเอกลักษณ์ของวัฒนธรรมดั้งเดิมเอาไว้ได้อย่างดี จึงทําให้ประเทศไทยได้กลายเป็นจุดมุ่งหมายสําคัญในการพํานักของชาวต่างชาติจากหลากหลายประเทศหลังเกษียณ ซึ่งส่วนใหญ่มาจากสหรัฐอเมริกา อังกฤษ แคนาดา ฝรั่งเศส และ สวิตเซอร์แลนด์
“นายกรัฐมนตรียินดีที่ประเทศไทยยังคงเป็นจุดมุ่งหมายของชาวต่างชาติทั้งจากการมาท่องเที่ยว และการมาอาศัยอยู่หลังเกษียณ โดยไทยมีธรรมชาติที่สวยงาม และมีมรดกทางวัฒนธรรมอันทรงคุณค่า ซึ่งเป็นที่น่าสนใจในหมู่ชาวต่างชาติ โดยที่ผ่านมารัฐบาลได้ดําเนินนโยบายเพื่อพัฒนาคุณภาพชีวิตของประชาชน และเสริมสร้างภาพลักษณ์ด้านการท่องเที่ยว และแรงจูงใจสําหรับชาวต่างชาติให้เดินทางมาประเทศไทยอย่างต่อเนื่อง ทั้งนี้ นายกรัฐมนตรียังขอบคุณไปยังทุกฝ่ายที่เกี่ยวของ และขอบคุณประชาชนทุกคนที่มีส่วนในการทําให้ประเทศไทยเป็นจุดมุ่งหมายสําคัญของชาวต่างชาติ และได้รับความสนใจจากทั่วโลกเรื่อยมา” นายอนุชาฯ กล่าว
รัฐบาลไทย-ข่าวทำเนียบรัฐบาล-​รองโฆษกรัฐบาล ย้ำ 9 มกราคม ดีเดย์ ตัดแต้มใบขับขี่ เพื่อเสริมสร้างวินัยจราจร เป้าหมายเพื่อลดการเกิดอุบัติเหตุบนท้องถนน
วันจันทร์ที่ 9 มกราคม 2566
09/01/2566
​รองโฆษกรัฐบาล ย้ํา 9 มกราคม ดีเดย์ ตัดแต้มใบขับขี่ เพื่อเสริมสร้างวินัยจราจร เป้าหมายเพื่อลดการเกิดอุบัติเหตุบนท้องถนน
​รองโฆษกรัฐบาล ย้ํา 9 มกราคม ดีเดย์ ตัดแต้มใบขับขี่ เพื่อเสริมสร้างวินัยจราจร เป้าหมายเพื่อลดการเกิดอุบัติเหตุบนท้องถนน
วันที่ 9 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ย้ํารัฐบาลผู้ขับขี่ใช้รถบนถนนขับขี่ด้วยความปลอดภัย รับผิดชอบต่อส่วนรวม พร้อมเปิดเผยว่า วันนี้เป็นวันแรกที่สํานักงานตํารวจให้ชาติเริ่มใช้มาตรการตัดคะแนนความประพฤติในการขับรถ หรือ ตัดแต้มใบขับขี่ เพื่อเสริมสร้างวินัยจราจร เป้าหมายเพื่อลดการเกิดอุบัติเหตุบนท้องถนน โดยกําหนดให้ผู้มีใบอนุญาตขับขี่ทุกคนมีคะแนนความประพฤติ 12 คะแนน ไม่ว่าผู้นั้นจะได้รับใบอนุญาตขับขี่ชนิดก็ตาม หากทําผิดตามกฎจราจรในข้อหาที่ระบุไว้จะถูกตัดคะแนนตามหลักเกณฑ์และเงื่อนไขที่กําหนดสําหรับการตัดคะแนนเมื่อทําความผิดที่เป็นปัจจัยในการเกิดอุบัติเหตุ ตาม 20 ฐานความผิด ถูกตัดคะแนนเมื่อผิดทันที แบ่งเป็น 4 ระดับ ดังนี้
แบบที่ 1 "ตัดคะแนนทันทีที่ทําผิด" ตัด 1 คะแนน ประกอบด้วย ใช้โทรศัพท์ขณะขับรถ ไม่สวมหมวกนิรภัย ไม่รัดเข็มขัดนิรภัย ขับรถเร็วเกินกําหนด ขับรถบนทางเท้า ไม่หยุดให้คนข้ามทางม้าลาย ไม่หลบรถฉุกเฉิน ขับรถโดยประมาท น่าหวาดเสียว ขับรถไม่ติดป้ายทะเบียน หรือเปลี่ยนแปลง ปิดบัง และไม่ติดป้ายภาษี ตัด 2 คะแนน ประกอบด้วย ขับรถฝ่าฝืนสัญญาณไฟจราจร ขับรถย้อนศร ขับรถระหว่างโดนพักใช้ หรือเพิกถอนใบขับขี่ ตัด 3 คะแนน ประกอบด้วย ขับรถในขณะหย่อนความสามารถ ขับรถผิดวิสัยคนขับรถธรรมดา ขับรถชนแล้วหนี และตัด 4 คะแนน ประกอบด้วย เมาแล้วขับ ขับรถในขณะเสพยาเสพติด แข่งรถในทางโดยไม่ได้รับอนุญาต ขับรถโดยไม่คํานึงถึงความปลอดภัยของผู้อื่น แบบที่ 2 "ตัดคะแนนเมื่อไม่ชําระค่าปรับตามใบสั่ง" ค้างชําระ 1 ใบสั่ง ตัด 1 คะแนน
นางสาวรัชดา กล่าวว่า หากผู้ขับขี่ถูกตัดคะแนนจนเหลือ 0 คะแนน จะถูกสั่งพักใช้ใบอนุญาตขับขี่ หรือห้ามขับรถทุกประเภทเป็นเวลา 90 วัน โดยมีหนังสือแจ้งคําสั่ง หากฝ่าฝืนขับรถในขณะถูกสั่งพักใช้ใบอนุญาตขับขี่จะมีโทษจําคุกไม่เกิน 3 เดือน ปรับไม่เกิน 10,000 บาท หรือทั้งจําทั้งปรับ หากถูกสั่งพักใช้ใบอนุญาตขับขี่เป็นครั้งที่ 3 ภายใน 3 ปี อาจถูกสั่งพักใช้ใบขับขี่มากกว่า 90 วัน หากถูกสั่งพักใช้ใบอนุญาตขับขี่อีกเป็นครั้งที่ 4 ต้องถูกพิจารณาเพิกถอนใบอนุญาตขับขี่ทันที
“คะแนนถูกตัด คืนคะแนนได้คะแนนที่ถูกตัดไปในแต่ละครั้ง จะได้รับคืนเมื่อครบกําหนด 1 ปี นับแต่วันกระทําผิดครั้งนั้นๆ เว้นแต่เป็น กรณีที่ถูกตัดเหลือ 0 คะแนน จะได้รับคืนเมื่อพ้นกําหนดเวลาการสั่งพักใช้ใบอนุญาตขับขี่แต่ได้รับเพียง 8 คะแนน หากขอเข้ารับการอบรมกับกรมการขนส่งทางบก เมื่อผ่านการอบรมตามหลักเกณฑ์และเงื่อนไขจะได้รับคืนทั้งหมด 12 คะแนน สามารถตรวจสอบคะแนนใบสั่งได้ที่เว็บไซต์ E-Ticket PTM หรือแอปพลิเคชันขับดี (KHUB DEE) และสามารถชําระค่าปรับได้ที่แอปพลิเคชันเป๋าตัง” นางสาวรัชดา ย้ํา
รัฐบาลไทย-ข่าวทำเนียบรัฐบาล-รมว.พม. ขับเคลื่อนเชิงรุกศูนย์ช่วยเหลือสังคมตำบล ปี 2566  พร้อมให้บริการสวัสดิการสังคมแบบ ONE STOP SERVICE
วันจันทร์ที่ 9 มกราคม 2566
รมว.พม. ขับเคลื่อนเชิงรุกศูนย์ช่วยเหลือสังคมตําบล ปี 2566  พร้อมให้บริการสวัสดิการสังคมแบบ ONE STOP SERVICE
รมว.พม. ขับเคลื่อนเชิงรุกศูนย์ช่วยเหลือสังคมตําบล ปี 2566  พร้อมให้บริการสวัสดิการสังคมแบบ ONE STOP SERVICE
เมื่อวันที่ 6 มกราคม 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดพิษณุโลก ณ สวนดินทอง ตําบลดินทอง อําเภอวังทอง เพื่อร่วมประชุมกับคณะผู้บริหาร กระทรวง พม. ผู้บริหารท้องถิ่น ผู้นําชุมชน ผู้แทนภาคีเครือข่าย และอาสาสมัครพัฒนาสังคมและความมั่นคงของมนุษย์ (อพม.) ในการกําหนดเป้าหมายการขับเคลื่อนศูนย์ช่วยเหลือสังคม ปี 2566 โดยตั้งเป้าหมายให้ศูนย์ช่วยเหลือสังคมตําบล เป็นศูนย์กลางบูรณาการความร่วมมือในการบริการสวัสดิการสังคมสําหรับประชาชนทุกช่วงวัยและกลุ่มเปราะบางอย่างทั่วถึงและสะดวกรวดเร็ว ด้วยการให้บริการสวัสดิการสังคมแบบเบ็ดเสร็จ ณ จุดเดียว (One Stop Service) โดยทํางานให้การช่วยเหลือดูแลร่วมกับภาคีเครือทุกภาคส่วนในพื้นที่ทั้งหน่วยงานภาครัฐ องค์กรปกครองส่วนท้องถิ่น ภาคเอกชน ภาคประชาสังคม และประชาชน รวมทั้งภาคีเครือข่าย เพื่อพัฒนาคุณภาพชีวิตประชาชนในระดับพื้นที่อย่างเข้มแข็งและยั่งยืน
นายจุติ กล่าวว่า ต่อไปเจ้าหน้าที่ศูนย์ช่วยเหลือสังคมตําบล หรือ อพม. จะลงพื้นที่ไปเยี่ยมบ้าน เพื่อรับฟังปัญหา พร้อมช่วยเหลือดูแลประชาชน โดยเฉพาะผู้สูงอายุและผู้ป่วยติดเตียงอย่างใกล้ชิด
รัฐบาลไทย-ข่าวทำเนียบรัฐบาล-รัฐบาลปรับมาตรการส่งเสริมการลงทุน เพิ่มกิจการพลังงานสะอาด ดึงดูดนักลงทุนทั่วโลก
วันจันทร์ที่ 9 มกราคม 2566
09/01/2566
รัฐบาลปรับมาตรการส่งเสริมการลงทุน เพิ่มกิจการพลังงานสะอาด ดึงดูดนักลงทุนทั่วโลก
วันเสาร์ที่ 7 มกราคม 2566
รัฐบาลปรับมาตรการส่งเสริมการลงทุน เพิ่มกิจการพลังงานสะอาด ดึงดูดนักลงทุนทั่วโลก
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าดึงดูดการลงทุนจากต่างประเทศ โดยปรับมาตรการส่งเสริมการลงทุนสําหรับปี 2566 –
2570 ให้สอดคล้องกับทิศทางหลักของโลก ขับเคลื่อนเศรษฐกิจด้วยเทคโนโลยี นวัตกรรม ความคิดสร้างสรรค์
ควบคู่กับการดูแลสิ่งแวดล้อม ได้แก่
เพิ่มการส่งเสริมการลงทุนในอุตสาหกรรมใหม่ที่มีความจําเป็นต่อการพัฒนาประเทศ เช่น
กิจการเกี่ยวกับยานยนต์ไฟฟ้า พลังงานไฮโดรเจน พลังงานประเภทใหม่ ๆ กิจการอาหารแห่งอนาคต
และกิจการเกี่ยวกับอุตสาหกรรมอวกาศ รักษาและขยายฐานการผลิตเดิม
ส่งเสริมการย้ายฐานธุรกิจแบบครบวงจร กระตุ้นการลงทุนในระยะฟื้นฟูเศรษฐกิจ เพิ่มพื้นที่ระเบียงเศรษฐกิจ
4 ภาค พร้อมทั้งจัดกิจกรรมเชิญชวนนักลงทุนจากทั่วโลกทั้งในรูปแบบออนไลน์และออนไซด์ รวมกว่า 200
ครั้ง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมเจ้าท่า เข้าตรวจสอบ ช่วยเหลือประชาชนโดดน้ำบริเวณสะพานสาทร เบื้องต้นอาการปลอดภัย ก่อนนำส่งโรงพยาบาลในพื้นที่ต่อไป
วันอาทิตย์ที่ 8 มกราคม 2566
กรมเจ้าท่า เข้าตรวจสอบ ช่วยเหลือประชาชนโดดน้ําบริเวณสะพานสาทร เบื้องต้นอาการปลอดภัย ก่อนนําส่งโรงพยาบาลในพื้นที่ต่อไป
...
กรมเจ้าท่า เข้าตรวจสอบ ช่วยเหลือประชาชนโดดน้ําบริเวณสะพานสาทร เบื้องต้นอาการปลอดภัย ก่อนนําส่งโรงพยาบาลในพื้นที่ต่อไป
ตามนโยบายของรัฐบาล และกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้มอบหมายให้กรมเจ้าท่า ดูแล ตรวจตรา คุมเข้ม รักษาความปลอดภัยทางน้ํา ทั้งในส่วนกลางและส่วนภูมิภาค
วันที่ 8 มกราคม 2566 นายสรพงศ์ ไพฑูรย์พงษ์ รักษาการอธิบดีกรมเจ้าท่า ได้มอบหมายให้ กลุ่มตรวจการเดินเรือ เข้าตรวจสอบทันที โดยกลุ่มตรวจการเดินเรือ กรมเจ้าท่า ได้รับแจ้งเหตุจากผู้ประกอบการเดินเรือ พบผู้กระโดดสะพานสาทร เมื่อช่วงเวลา 12.50 น. หัวหน้าส่วนตรวจการเดืนเรือได้สั่งการให้ เจ้าหน้าที่ประจําเวรศูนย์ปลอดภัยทางน้ํา และเจ้าหน้าที่ประจําท่าเรือสาทร เข้าตรวจสอบพร้อมช่วยเหลือ พร้อมนําเรือตรวจการณ์เจ้าท่า 171 เข้าตรวจสอบในพื้นที่ร่วมกับเจ้าหน้าที่ประจําท่าเรือสาทร จากการตรวจสอบเบื้องต้นผู้กระโดดน้ํา เป็นเพศหญิง โดยได้รับการช่วยเหลือจากเรือหางยาวในบริเวณนั้นสอบถามเพิ่มเติม ทราบเพียงอาศัยอยู่บริเวณ สุขุมวิท101 พบโทรศัพท์มือถือติดตัว จํานวน 1 เครื่อง
ทั้งนี้ เรือเจ้าท่า 171 ได้ช่วยเหลือนําตัวผู้กระโดดสะพานมาขึ้นที่ท่าเรือข้ามฟากสาทร อาการเบื้องต้นบาดเจ็บบริเวณหลัง ก่อนนําส่งโรงพยาบาลตากสินเพื่อตรวจดูอาการเพิ่มเติม หากประชาชนท่านใดพบเห็นเหตุการณ์ความไม่ปลอดภัยทางน้ํา สามารถโทร. สายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ผู้ช่วยทูตทหาร เครือรัฐออสเตรเลีย/กรุงเทพฯ เข้าเยี่ยมอำลาปลัดกระทรวงกลาโหม พร้อมแนะนำ ผู้ช่วยทูตทหารเครือรัฐออสเตรเลีย/กรุงเทพฯ ท่านใหม่
วันจันทร์ที่ 9 มกราคม 2566
ผู้ช่วยทูตทหาร เครือรัฐออสเตรเลีย/กรุงเทพฯ เข้าเยี่ยมอําลาปลัดกระทรวงกลาโหม พร้อมแนะนํา ผู้ช่วยทูตทหารเครือรัฐออสเตรเลีย/กรุงเทพฯ ท่านใหม่
บ่ายวันนี้ (วันศุกร์ที่ ๖ มกราคม ๒๕๖๖ เวลา ๑๓.๓๐ น. ) พันเอก Stephen Fomiatti (สตีเฟ่น ฟอมมีอาที่) ผู้ช่วยทูตทหาร เครือรัฐออสเตรเลีย /กรุงเทพฯ ได้เข้าเยี่ยมอําลา พลเอก สนิธชนก สังขจันทร์ ปลัดกระทรวงกลาโหม ณ ห้องพระบารมีปกเกล้า ในศาลาว่าการกลาโหม
ในโอกาสครบวาระการปฏิบัติหน้าที่ พร้อมแนะนํา นาวาเอก Ritchie Cunningham (ริชชี่ คันนิ่งแฮม) ผู้ช่วยทูตทหารเครือรัฐออสเตรเลีย/กรุงเทพ ฯ ท่านใหม่
โดยปลัดกระทรวงกลาโหม ได้กล่าวขอบคุณและชมเชย พันเอก Stephen Fomiatti สําหรับการปฏิบัติหน้าที่อย่างดีเยี่ยม ตลอดระยะเวลาที่ดํารงตําแหน่ง ซึ่งช่วยเสริมสร้างและประสานงานให้กระทรวงกลาโหมของไทยและกระทรวงกลาโหมเครือรัฐออสเตรเลีย ได้ขยายความร่วมมืออันดีระหว่างกันในทุก ๆ ด้าน สําหรับผลงานที่สําคัญ อาทิ การอํานวยความสะดวกให้กําลังพลของไทยสามารถเดินทางไปเข้ารับการฝึกศึกษาในหลักสูตรทางทหาร ณ เครือรัฐออสเตรเลีย การประสานการเดินทางไปราชการระหว่างกันทั้งของทั้งสองประเทศ การฝึกทางทหารภายใต้รหัสต่าง ๆ รวมทั้งการประชุมเจ้าหน้าที่อาวุโส ๒ + ๒ ไทย - เครือรัฐออสเตรเลีย ซึ่งจัดขึ้นเป็นครั้งแรก เมื่อวันที่ ๙ กันยายน ๒๕๖๕ ที่ผ่านมา
ในโอกาสเดียวกัน ปลัดกระทรวงกลาโหม ได้กล่าวต้อนรับและแสดงความยินดีต่อ นาวาเอก Gerard Ritchie Cunningham อีกครั้ง ในโอกาสเข้ารับตําแหน่งผู้ช่วยทูตทหารเครือรัฐออสเตรเลีย/กรุงเทพฯ ด้วยประสบการณ์ในด้านการบิน รวมถึงการรับราชการทหารในตําแหน่งต่างๆ ด้านการต่างประเทศ ทําให้มีความคุ้นเคยกับกําลังพลและระบบการทํางานของกองทัพไทยเป็นอย่างดี จึงมั่นใจได้ว่าท่านจะสามารถสานต่อความสําเร็จของผู้ช่วยทูตทหารเครือรัฐออสเตรเลีย/กรุงเทพฯท่านปัจจุบัน และยังเป็นโอกาสอันดีที่จะได้พบปะหารือกับผู้บังคับบัญชาระดับสูงของมิตรประเทศอันจะเป็นการกระชับความสัมพันธ์ระหว่างกระทรวงกลาโหมของทั้งสองประเทศให้แน่นแฟ้นยิ่งขึ้น
สําหรับความสัมพันธ์ทางทหารของไทยและเครือรัฐออสเตรเลีย มีความร่วมมือด้านความมั่นคงและการทหารที่ถือเป็นเสาหลักที่สําคัญของความสัมพันธ์ทวิภาคี ทั้งยังมีพัฒนาการที่ก้าวหน้า มาอย่างต่อเนื่อง โดยในส่วนของความร่วมมือระดับกระทรวงกลาโหม และกองทัพ มีความหลากหลาย และครอบคลุมทุกระดับ ภายใต้โครงการความร่วมมือด้านการป้องกันประเทศ (Defence Cooperation: DC) ซึ่งดําเนินการมากว่า ๓๐ ปี โดยกระทรวงกลาโหมเครือรัฐออสเตรเลียได้สนับสนุนและส่งเสริมความร่วมมือ กับไทยมาโดยตลอด ทั้งในด้านการแลกเปลี่ยนการเยือน การฝึกศึกษา และการพัฒนาขีดความสามารถๆในด้านต่าง ๆ รวมถึงยินดีอย่างยิ่งที่กระทรวงกลาโหมและกองทัพของทั้งสองประเทศกลับมาดําเนินกิจกรรมความร่วมมือทางทหารในด้านต่าง ๆ อย่างเต็มศักยภาพ ภายหลังสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19) คลี่คลายลง
รัฐบาลไทย-ข่าวทำเนียบรัฐบาล-สธ.แจง ชะลอจัดสรรงบส่งเสริมป้องกันโรคให้หน่วยบริการเฉพาะกลุ่มนอกสิทธิบัตรทอง แต่ประชาชนทุกสิทธิยังได้รับบริการตามปกติ
วันจันทร์ที่ 9 มกราคม 2566
สธ.แจง ชะลอจัดสรรงบส่งเสริมป้องกันโรคให้หน่วยบริการเฉพาะกลุ่มนอกสิทธิบัตรทอง แต่ประชาชนทุกสิทธิยังได้รับบริการตามปกติ
รองปลัดกระทรวงสาธารณสุข แจง ประเด็นชะลอการลงนามจัดสรรงบส่งเสริมสุขภาพป้องกันโรคสําหรับประชาชนที่อยู่นอกสิทธิบัตรทอง 5,146.05 ล้านบาท เป็นไปตามมติบอร์ด สปสช. ที่ให้รอการตีความทางกฎหมาย แต่การให้บริการประชาชนยังดําเนินการได้ตามปกติทุกสิทธิ
วันนี้ (9 มกราคม 2566) นพ.พงศ์เกษม ไข่มุกด์ รองปลัดกระทรวงสาธารณสุข กล่าวถึงกรณีมีการกล่าวอ้างถึงการชะลอลงนามหลักเกณฑ์จัดสรรงบประมาณกองทุนหลักประกันสุขภาพ งบส่งเสริมป้องกันโรค (PP) รวม 5,146.05 ล้านบาท ทําให้ประชาชนเข้าถึงยาเอชไอวีลําบาก ว่า ประเด็นดังกล่าวไม่ถูกต้อง สาเหตุที่ยังไม่ได้มีการลงนามจัดสรรเป็นเพราะงบ PP เฉพาะในส่วนที่นําไปให้บริการประชาชนกลุ่มที่อยู่นอกเหนือจากสิทธิบัตรทองอาจจะเป็นการดําเนินการที่ผิดกฎหมาย ในช่วงแรกของปีงบประมาณ 2566 ตั้งแต่วันที่ 1 ตุลาคม 2565 และเพื่อไม่ให้เกิดผลกระทบต่อประชาชนและหน่วยบริการ คณะกรรมการหลักประกันสุขภาพแห่งชาติ (บอร์ด สปสช.) จึงมีมติเมื่อวันที่ 14 ธันวาคม 2565 เห็นชอบประกาศหลักเกณฑ์การดําเนินงานและบริหารกองทุนฯ ปี 2566 จัดสรรงบผู้ป่วยนอก (OP) ผู้ป่วยใน (IP) และงบสร้างเสริมสุขภาพและป้องกันโรค (PP) เฉพาะสิทธิบัตรทอง ซึ่งเป็นการใช้งบประมาณที่ถูกต้องตามกฎหมายออกมาก่อน ดังนั้น การบริการสร้างเสริมสุขภาพป้องกันโรคในส่วนของประชาชนสิทธิบัตรทองจึงดําเนินการได้ตามปกติ ไม่มีข้อติดขัดใดๆ
สําหรับงบ PP นอกสิทธิบัตรทอง 5,146.05 ล้านบาท ต้องขอให้รอความชัดเจนในการตีความทางกฎหมายจากคณะกรรมการกฤษฎีกาและคณะรัฐมนตรีก่อน โดยมติที่ประชุมคณะกรรมการ 7x7 ระหว่างกระทรวงสาธารณสุขและสํานักงานหลักประกันสุขภาพแห่งชาติ (สปสช.) ได้ย้ําให้ทุกหน่วยบริการในสังกัดกระทรวงสาธารณสุขจัดบริการด้านสร้างเสริมสุขภาพและป้องกันโรคครอบคลุมประชาชนทุกคนทุกสิทธิตามปกติไปก่อนส่วนหน่วยบริการนอกสังกัด ทาง สปสช.ได้ประสานให้ดําเนินการตามปกติ เพื่อไม่ให้มีช่องว่างหรือส่งผลกระทบในบริการกับประชาชนเช่นเดียวกัน โดยอาศัยมติคณะรัฐมนตรีตามที่เคยได้ดําเนินการเรื่องนี้มา 20 ปี เป็นข้อสนับสนุน
“ยืนยันว่า ประชาชนหรือผู้รับบริการ ไม่ว่าจะเป็นสิทธิหลักประกันสุขภาพฯ ซึ่งไม่มีปัญหาใดในเรื่องนี้ รวมถึงสิทธิข้าราชการและสิทธิประกันสังคมที่อยู่ระหว่างรอความชัดเจนทางกฎหมาย ยังได้รับการดูแลด้านการส่งเสริมสุขภาพป้องกันโรคตามมติบอร์ด สปสช.และมติคณะกรรมการ 7x7 โดยกระทรวงสาธารณสุข และ สปสช.จะร่วมกันดําเนินการในรายละเอียด และติดตามอย่างใกล้ชิดเพื่อไม่ให้เกิดปัญหาการเข้ารับบริการของประชาชน” นพ.พงศ์เกษมกล่าว
******************************************* 9 มกราคม 2566
รัฐบาลไทย-ข่าวทำเนียบรัฐบาล-​รัฐบาลโดยกระทรวงมหาดไทยร่วมกับภาคประชาชนเริ่มดำเนินโครงการบรรพชาอุปสมบท 99 รูป ณ วัดทุกจังหวัดทั่วประเทศถวายพระพรสมเด็จพระเจ้าลูกเธอ เจ้าฟ้าพัชรกิติยาภาฯ
วันจันทร์ที่ 9 มกราคม 2566
09/01/2566
​รัฐบาลโดยกระทรวงมหาดไทยร่วมกับภาคประชาชนเริ่มดําเนินโครงการบรรพชาอุปสมบท 99 รูป ณ วัดทุกจังหวัดทั่วประเทศถวายพระพรสมเด็จพระเจ้าลูกเธอ เจ้าฟ้าพัชรกิติยาภาฯ
​รัฐบาลโดยกระทรวงมหาดไทยร่วมกับภาคประชาชนเริ่มดําเนินโครงการบรรพชาอุปสมบท 99 รูป ณ วัดทุกจังหวัดทั่วประเทศถวายพระพรสมเด็จพระเจ้าลูกเธอ เจ้าฟ้าพัชรกิติยาภาฯ วันนี้(9ม.ค.) เตรียมจัดพิธีอีก 43 จังหวัด 4,387 รูป และทยอยดําเนินการตลอดเดือนม.ค. ใน 76 จังหวัด
วันที่ 9 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่คณะรัฐมนตรี(ครม.) เมื่อวันที่ 27 ธ.ค. 65 ได้ เห็นชอบให้กระทรวงมหาดไทย เป็นเจ้าภาพหลักดําเนินโครงการบรรพชาอุปสมบท 99 รูป ถวายพระพรชัยมงคลแด่สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาณ วัดที่จังหวัดกําหนด ทั้ง 76 จังหวัดทั่วประเทศ โดยให้ข้าราชการ พนักงานราชการ ลูกจ้างประจํา ลูกจ้างชั่วคราว ของส่วนราชการ หน่วยงานของรัฐ และพนักงานรัฐวิสาหกิจ เข้าร่วมโครงการฯ โดยไม่ถือเป็นวันลา เสมือนเป็นการปฏิบัติราชการและได้รับเงินเดือนตามปกติ
วานนี้(8 ม.ค. 66) เป็นวันแรกของเริ่มโครงการฯ รัฐบาลโดยกระทรวงมหาดไทยได้ร่วมกับภาคประชาชนในการจัดพิธีบรรพชาอุปสมบทใน 4 จังหวัด รวม 396 รูป ประกอบด้วย 1.จ.พระนครศรีอยุธยา ณ วัดพนัญเชิงวรวิหาร อําเภอพระนครศรีอยุธยา จ.พระนครศรีอยุธยา 2.จ.หนองบัวลําภู ณ วัดพัชรกิติยาภาราม ต.หนองหว้า อ.เมืองหนองบัวลําภู 3.จ.เชียงใหม่ ณ วัดพระสิงห์ วรมหาวิหาร ต.พระสิงห์ อ.เมืองเชียงใหม่ และ 4.จ.ตรัง ณ วัดกะพังสุรินทร์ พระอารามหลวง ต.ทับเที่ยง อ.เมืองตรัง
สําหรับในวันนี้ (9 ม.ค. 66) จะมีพิธีบรรพชาอุปสมบทมากที่สุดคือ 43 จังหวัด รวม 4,387 รูป และในจังหวัดที่เหลือจะทยอยจัดพิธีไปถึงวันที่ 16 ม.ค. 66 ครบทั้ง 76 จังหวัด รวมบรรพชาอุปสมบทตลอดโครงการทั้งสิ้น 7,802 รูป
น.ส.ไตรศุลี กล่าวว่า โครงการบรรพชาอุปสมบท 99 รูปฯ ครั้งนี้จัดโดยกรมการปกครอง กระทรวงมหาดไทย ระยะเวลาดําเนินการตลอดเดือนม.ค. 66 มีเป้าหมายผู้เข้าร่วมเป็นบุคลากรภาครัฐ เอกชน และประชาชนทั่วประเทศ เพื่อถวายพระพรชัยมงคลแด่สมเด็จพระเจ้าลูกเธอเจ้าฟ้าพัชรกิติยาภาฯ ให้ทรงหายจากพระอาการประชวรและมีพระพลานามัยแข็งแรงโดยเร็ววัน และเป็นการแสดงออกถึงความจงรักภักดี โดยการเจริญจิตภาวนา อีกทั้งให้การเข้าร่วมอุปสมบทได้เป็นโอกาสศึกษาพระธรรมวินัยและปฏิบัติธรรมตามหลักคําสอนของพระพุทธศาสนาของผู้เข้าร่วมโครงการ
รัฐบาลไทย-ข่าวทำเนียบรัฐบาล-รัฐบาลตั้งเป้าหมายการท่องเที่ยวปี 2566 สร้างรายได้ 2.38 ล้านล้านบาท
วันจันทร์ที่ 9 มกราคม 2566
09/01/2566
รัฐบาลตั้งเป้าหมายการท่องเที่ยวปี 2566 สร้างรายได้ 2.38 ล้านล้านบาท
วันอาทิตย์ที่ 8 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลตั้งเป้าหมายปี 2566 สร้างรายได้จากการท่องเที่ยวให้กลับมาอยู่ที่ร้อยละ 80
ของช่วงก่อนสถานการณ์ระบาดของโรคโควิด-19 จํานวนนักท่องเที่ยวต่างชาติกลับมาร้อยละ 50
หรือไม่ต่ํากว่า 20 ล้านคน ตลอดจนสร้างรายได้จากการท่องเที่ยว 2.38 ล้านล้านบาท
โดยเดินหน้าส่งเสริมการท่องเที่ยวกับนานาประเทศ เช่น กําหนดให้ปี 2566 – 67
เป็นปีแห่งการท่องเที่ยวระหว่างเกาหลีใต้-ไทย
คาดว่าจะกระตุ้นให้เกิดการแลกเปลี่ยนนักท่องเที่ยวระหว่างกันไม่ต่ํากว่า 3 ล้านคน นอกจากนี้
เว็บไซต์วางแผนการท่องเที่ยวยอดนิยมของอเมริกายังพบว่า
ชาวอเมริกันมีความต้องการเดินทางมาเยือนกรุงเทพมหานครเพิ่มมากขึ้น
โดยมีการค้นหาเที่ยวบินจากเดิมร้อยละ 19 เพิ่มเป็นร้อยละ 27 มากเป็นอันดับ 3 ของเอเชีย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สำนักงานเจ้าท่า​ภูมิภาค​สาขา​สมุทร​ปราการ ตรวจสอบกรณีเกิดเหตุเพลิงไหม้เรือ TAI FU NO.1 บริเวณ จ.สมุทรปราการ โดยเบื้องต้นสามารถควบคุมเพลิงได้แล้ว
วันจันทร์ที่ 9 มกราคม 2566
สํานักงานเจ้าท่า​ภูมิภาค​สาขา​สมุทร​ปราการ ตรวจสอบกรณีเกิดเหตุเพลิงไหม้เรือ TAI FU NO.1 บริเวณ จ.สมุทรปราการ โดยเบื้องต้นสามารถควบคุมเพลิงได้แล้ว
...
เจ้าท่าสมุทรปราการ ตรวจสอบกรณีเกิดเหตุเพลิงไหม้เรือ TAI FU NO.1 บริเวณ จ.สมุทรปราการ โดยเบื้องต้นสามารถควบคุมเพลิงได้แล้ว
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย สั่งการให้สํานักงานเจ้าท่าภูมิภาคสาขาสมุทรปราการ ตรวจสอบกรณีเกิดเหตุเพลิงไหม้เรือ TAI FU NO.1 บริเวณ จ.สมุทรปราการ เบื้องต้นสามารถควบคุมเพลิงได้แล้ว ไม่พบผู้บาดเจ็บ
วันที่ 9 มกราคม 2566 เวลา 10.30 น. สํานักงานเจ้าท่า​ภูมิภาค​สาขา​สมุทร​ปราการ​ ได้รับแจ้งเหตุเพลิงไหม้เรือสินค้าชื่อ TAI FU NO.1 หมายเลข IMO 7908976 หมายเลขทะเบียน 47227-15A ประเภทเรือบรรทุกสินค้าประมงห้องเย็น​ ขนาด 6,049 ตันกรอส สัญชาติปานามา เจ้าของเรือ SUNBIG REEFER SHIPPING S.A. ซึ่งจอดซ่อมทําบนอู่ลอย อาชิมา 2 ของบริษัท เอเชียนมารีนเซอร์วิส จํากัด (มหาชน) จากเหตุเพลิงไหม้เกิดจากประกายไฟที่เกิดจากการเชื่อมเหล็ก บริเวณห้องระวางบรรทุก​สินค้า​หมายเลข​ 1 ซึ่งไม่มีสินค้า โดยบริษัทฯ ได้ทําการดับเพลิงโดยใช้สายน้ําดับเพลิงที่ประจําในอู่ลอยและใช้ co 2 ซึ่งติดตั้งประจําเรือ โดยใช้สายดับเพลิงอาชิมา 2 จํานวนหกเส้น ซึ่งสถานการณ์ปัจจุบัน ได้ทําการควบคุมเพลิงได้เรียบร้อยแล้ว โดยเจ้าหน้าที่ดับเพลิง​ของเทศบาลตําบล​แหลมฟ้าผ่า และ เจ้าหน้าที่ดับเพลิง​ของอู่เรืออาชิม่า​ ไม่พบผู้บาดเจ็บ และไม่มีน้ํามันรั่วไหลและไม่เกิดมลภาวะทางน้ํา
ทั้งนี้ สํานักงานเจ้าท่าภูมิภาคสาขาสมุทรปราการ ได้สั่งการให้เรือตรวจการณ์ 55 ออกตรวจตราความปลอดภัยในพื้นที่เกิดเหตุ และได้ตรวจสอบใบอนุญาตใช้เรือยังไม่หมดอายุ และรวมทั้งดําเนินการแจ้งผู้ที่เกี่ยวข้องให้มาพบเจ้าหน้าที่ เพื่อทําการสอบสวนหาสาเหตุ หากประชาชนพบเห็นความไม่ปลอดภัยทางน้ํา โทร 1199 สายด่วน กรมเจ้าท่า ตลอด 24 ชั่วโมง
รัฐบาลไทย-ข่าวทำเนียบรัฐบาล-​ นรม.และ รมว.กห. แสดงความเสียใจกับการสูญเสียกำลังพล จากภารกิจเก็บกู้ทุ่นระเบิด ชายแดน ไทย - เขมร ให้เป็นพื้นที่ปลอดภัย
วันจันทร์ที่ 9 มกราคม 2566
​ นรม.และ รมว.กห. แสดงความเสียใจกับการสูญเสียกําลังพล จากภารกิจเก็บกู้ทุ่นระเบิด ชายแดน ไทย - เขมร ให้เป็นพื้นที่ปลอดภัย
พล.อ.ประยุทธ์ จันทร์โอชา นรม.และ รมว.กห. ได้กล่าวแสดงความเสียใจ กับการสูญเสียและบาดเจ็บสาหัส ของกําลังทหาร 2 นาย ที่ประสบเหตุเหยียบทุ่นระเบิด ระหว่างปฏิบัติหน้าที่เก็บกู้ทุ่นระเบิด บริเวณพื้นที่ชายแดนช่องพระพะลัย อ.กันทรลักษณ์ จว.ศรีษะเกษ
ในภารกิจการปฏิบัติการทุ่นระเบิดเพื่อมนุษยธรรม บริเวณชายแดน ไทย- กัมพูชา ที่ยังมีตกค้างจํานวนมาก เพื่อเป็นพื้นที่ปลอดภัยสําหรับประชาชนทั้งสองประเทศ ให้สามารถดํารงชีวิตอย่างปกติ
โดย นรม.และ รมว.กห. ได้สั่งการ ให้ บก.ทท.และ ทบ. เข้าไปช่วยเหลือดูแลผู้ได้รับบาดเจ็บ ให้ได้รับการรักษาพยาบาลอย่างเต็มที่ และหากจําเป็นให้เคลื่อนย้ายเข้ารับการรักษาเร่งด่วน ณ รพ.ส่วนกลาง สําหรับผู้เสียชีวิต ขอให้ดูแลสิทธิกําลังพลและร่วมประกอบพิธีทางศาสนาอย่างสมเกียรติ พร้อมทั้งให้เข้าไปช่วยเหลือดูแลครอบครัวของกําลังพลทั้งสองต่อเนื่องกันไป ทั้งนี้ ขอให้กําชับกําลังพลที่เข้าปฏิบัติภารกิจ ให้เพิ่มความระมัดระวังในการปฏิบัติหน้าที่มากขึ้น เนื่องจากเป็นพื้นที่สงครามในอดีต ที่มีทุ่นระเบิดตกค้างเป็นจํานวนมาก
โฆษก กห. กล่าวเพิ่มเติมว่า เหตุดังกล่าวเกิดขึ้น เวลา 1030 ของวันนี้ ระหว่างการปฏิบัติภารกิจเก็บกู้ทุ่นระเบิด โดย ส.อ.อัครพล ภูวดลวรนาถ จนท.สํารวจทางเทคนิค ได้รับบาดเจ็บสาหัสและเสียชีวิตในเวลาต่อมา สําหรับ ส.อ.วรงค์กร ศรีงาม ผบส.สุนัขตรวจค้นทุ่นระเบิด ได้รับบาดเจ็บสาหัส ส่งตัวเข้ารับการรักษาตัว ณ รพ.ขุนหาญ ทั้งนี้ กห. จะยังคงเดินหน้าภารกิจการเก็บกู้ทุ่นระเบิดเพื่อมนุษยธรรมต่อไป เพื่อให้เป็นพื้นที่ปลอดภัยทั้งหมด โดยจากผลสํารวจพื้นที่ในประเทศไทย ยังคงมีพื้นที่อันตรายที่ต้องเก็บกู้ทุ่นระเบิดอีก 29.7 ตร.กม.ใน 6 จว. และที่ผ่านมา กองทัพเข้าไปเก็บกู้ เป็นพื้นที่ปลอดภัยแล้ว 2,527 ตร.กม. ครอบคลุม 21 จว.
รัฐบาลไทย-ข่าวทำเนียบรัฐบาล-ก.แรงงาน ชวนร่วมมหกรรมสุดยิ่งใหญ่สร้างงาน สร้างอาชีพ สร้างรายได้
วันจันทร์ที่ 9 มกราคม 2566
ก.แรงงาน ชวนร่วมมหกรรมสุดยิ่งใหญ่สร้างงาน สร้างอาชีพ สร้างรายได้
กระทรวงแรงงาน โดยกรมพัฒนาฝีมือแรงงาน ชวนพี่น้องแรงงานชมมหกรรม "รวมพลัง สร้างงาน สร้างอาชีพ สร้างรายได้" พัฒนาทักษะ เข้าถึงแหล่งอาชีพ
รัฐบาลไทย-ข่าวทำเนียบรัฐบาล-นายพิศักดิ์ จิตวิริยะวศิน รองปลัดกระทรวงคมนาคม เป็นประธานพิธีเปิดโครงการ
วันจันทร์ที่ 9 มกราคม 2566
นายพิศักดิ์ จิตวิริยะวศิน รองปลัดกระทรวงคมนาคม เป็นประธานพิธีเปิดโครงการ
“การฝึกอบรมเพื่อพัฒนาศักยภาพ ด้านการสืบสวนอุบัติเหตุทางน้ํา”
นายพิศักดิ์ จิตวิริยะวศิน รองปลัดกระทรวงคมนาคม เป็นประธานพิธีเปิดโครงการ “การฝึกอบรมเพื่อพัฒนาศักยภาพ ด้านการสืบสวนอุบัติเหตุทางน้ํา” (IMO National Professional Development Course on Marine Casualty Investigation) เพื่อการพัฒนาวิชาชีพแห่งชาติของ (International Maritime Organization : IMO) ว่าด้วยการสอบสวนอุบัติเหตุทางทะเล โดยได้รับเกียรติจาก โปรเฟสเซอร์ เยนส์ อูเว่ ชโรเดอร์ ฮินริชส์ รองอธิการบดี (ฝ่ายวิชาการ) World Maritime University (WMU) กัปตัน คูนัล นาครารองผู้อํานวยการสํานักสอบสวนความปลอดภัยการขนส่ง กระทรวงคมนาคม มิสเตอร์ เบกีร์ ซิตกี้ อุสเตากลู IMO Technical Cooperation Division มีส โจเซฟิน มารี อูรันซา ผู้ประสานงานขององค์การทางทะเลระหว่างประเทศ ภูมิภาคเอเชียตะวันออก ร่วมถ่ายทอดความรู้ในโครงการฝึกอบรมฯ ในวันที่ 9 มกราคม 2566 ณ โรงแรมปรินซ์พาเลซ มหานาค กรุงเทพฯ
นายพิศักดิ์ จิตวิริยะวศิน กล่าวว่า ประเทศไทยเป็นสมาชิก IMO โดยกระทรวงคมนาคมทําหน้าที่เป็นหน่วยงานแห่งชาติในการประสานงานกับ IMO และกรมเจ้าท่าทําหน้าที่เป็นหน่วยปฏิบัติงานในฐานะรัฐเจ้าของธง รัฐเจ้าของท่า และรัฐชายฝั่งตามพันธกรณีของอนุสัญญาระหว่างประเทศของ IMO ร่วมกับหน่วยงานอื่น ๆ ที่เกี่ยวข้อง ซึ่งให้ความสําคัญในเรื่องการสืบสวนอุบัติเหตุทางน้ํา โดยมีเป้าหมายให้การดําเนินการเป็นไปตามมาตรฐานตามประมวลข้อปฏิบัติด้านการสืบสวนอุบัติเหตุทางน้ํา ซึ่งโครงการความร่วมมือทางด้านวิชาการจาก IMO และ WMU ได้พิจารณาคัดเลือกให้ประเทศไทยเป็นประเทศนําร่องในการจัดหลักสูตรดังกล่าว การอบรมในครั้งนี้จึงเป็นโอกาสที่ดีในการเสริมสร้างศักยภาพ เพื่อเตรียมการดําเนินงานด้านการสืบสวนอุบัติเหตุทางน้ําในอนาคต
สําหรับการดําเนินโครงการฯ มีวัตถุประสงค์เพื่อการพัฒนาวิชาชีพแห่งชาติของ IMO ว่าด้วยการสอบสวนอุบัติเหตุทางทะเล และเพื่อพัฒนาให้ผู้เข้าร่วมอบรมเข้าใจประมวลข้อปฏิบัติว่าด้วยการสืบสวนอุบัติเหตุทางน้ํา โดยจัดการอบรมระหว่างวันที่ 9 - 13 มกราคม 2566 รวม 5 วัน ณ โรงแรมปรินซ์พาเลซ มหานาค กรุงเทพฯ โดยมีเจ้าหน้าที่จากสํานักงานปลัดกระทรวงคมนาคม จํานวน 6 คน สํานักงานสืบสวนอุบัติเหตุทางน้ํา จํานวน 4 คน และกรมเจ้าท่า จํานวน 15 คน เข้าร่วมการอบรม
รัฐบาลไทย-ข่าวทำเนียบรัฐบาล-สป. นำกำลังพลสวดมนต์ถวายพระพรชัยมงคล “เจ้าฟ้าพัชรกิติยาภาฯ” ด้วยหัวใจแห่งความจงรักภักดี ทรงหายจากพระอาการประชวรในเร็ววัน
วันจันทร์ที่ 9 มกราคม 2566
สป. นํากําลังพลสวดมนต์ถวายพระพรชัยมงคล “เจ้าฟ้าพัชรกิติยาภาฯ” ด้วยหัวใจแห่งความจงรักภักดี ทรงหายจากพระอาการประชวรในเร็ววัน
(วันอาทิตย์ที่ 8 มกราคม 2566 เวลา 18.00 น.) สํานักงานปลัดกระทรวงกลาโหมจัดพิธีเจริญพระพุทธมนต์ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ พระอุโบสถ วัดชินวราราม วรวิหาร จ.ปทุมธานี
โดยมี พลเรือเอก ธีรกุล กาญจนะ รองปลัดกระทรวงกลาโหม เป็นประธานในพิธี พร้อมด้วยสมาคมภริข้าราชการสํานักงานปลัดกระทรวงกลาโหม ร่วมพิธีโดยได้นํากําลังพลและครอบครัว พร้อมพุทธศาสนิกชนน้อมใจกันสวดมนต์บูชาธรรม อธิษฐานจิต ถวายพระพรชัยมงคล
ทั้งนี้ พสกนิกรทั่วไทยต่างพร้อมร่วมใจถวายพระพรด้วยความจงรักภักดี และขอให้พระองค์ทรงหายจากพระอาการประชวรโดยเร็ว
รัฐบาลไทย-ข่าวทำเนียบรัฐบาล-รพ.มะการักษ์ จ.กาญจนบุรี พัฒนาะบบ Digital Medicine ช่วยบุคลากรให้บริการรวดเร็ว ประชาชน พึงพอใจการบริการมากขึ้น
วันจันทร์ที่ 9 มกราคม 2566
รพ.มะการักษ์ จ.กาญจนบุรี พัฒนาะบบ Digital Medicine ช่วยบุคลากรให้บริการรวดเร็ว ประชาชน พึงพอใจการบริการมากขึ้น
รองปลัดกระทรวงสาธารณสุข นําคณะผู้บริหารส่วนภูมิภาคเยี่ยมชมการพัฒนาระบบ Digital Medicine โรงพยาบาลมะการักษ์ จังหวัดกาญจนบุรี ใช้เทคโนโลยีในกระบวนการทํางานทุกแผนก ช่วยเพิ่มประสิทธิภาพการทํางาน เวชระเบียนมีความครบถ้วนสมบูรณ์ บุคลากรปฏิบัติงานสะดวก
รองปลัดกระทรวงสาธารณสุข นําคณะผู้บริหารส่วนภูมิภาคเยี่ยมชมการพัฒนาระบบ Digital Medicine โรงพยาบาลมะการักษ์ จังหวัดกาญจนบุรี ใช้เทคโนโลยีในกระบวนการทํางานทุกแผนก ช่วยเพิ่มประสิทธิภาพการทํางาน เวชระเบียนมีความครบถ้วนสมบูรณ์ บุคลากรปฏิบัติงานสะดวก ให้บริการรวดเร็ว ลดเวลารอคอยรักษา ประชาชนมีความพึงพอใจในการรับบริการมากขึ้น
วันนี้ (9 มกราคม 2566) นายแพทย์พงศ์เกษม ไข่มุกด์ รองปลัดกระทรวงสาธารณสุข นําคณะผู้บริหารส่วนภูมิภาคเยี่ยมชมการดําเนินงาน Digital Medicine ที่ โรงพยาบาลมะการักษ์ อําเภอท่ามะกา จังหวัดกาญจนบุรี ซึ่งเป็นกิจกรรมหนึ่งของการประชุมสํานักงานปลัดกระทรวงสาธารณสุขนอกสถานที่ และกล่าวว่า การนําเทคโนโลยีดิจิทัลมาใช้ในการดําเนินงานเป็นหนึ่งในนโยบายที่กระทรวงสาธารณสุขให้ความสําคัญ เพื่อให้ก้าวทันการเปลี่ยนแปลงและเพิ่มประสิทธิภาพของการให้บริการ ซึ่งโรงพยาบาลมะการักษ์ เป็นหน่วยงานแห่งแรกๆ ของกระทรวงสาธารณสุข ที่มีการนําเทคโนโลยีมาพัฒนางานตั้งแต่ปี 2536 และมีการปรับปรุงให้เท่าทันการเปลี่ยนแปลงทางเทคโนโลยีอย่างต่อเนื่อง ปัจจุบันถือเป็นโรงพยาบาลหนึ่งที่มีระบบ Digital Medicine ที่สามารถเป็นที่แลกเปลี่ยนเรียนรู้ให้กับโรงพยาบาลอื่นๆ ได้อย่างดี โดยแผนกผู้ป่วยนอก (OPD) เป็นระบบ Digital ทุกกระบวนการบริการ ตั้งแต่การนัดหมาย, การลงทะเบียน, คัดกรอง, X-ray/LAB, พบแพทย์, การเงิน และห้องยา อาทิ การใช้เครื่อง Auto medical LINK GATEWAY ณ จุดซักประวัติ ระบบ Que ระบบ Medical Record เป็นต้น ช่วยให้แพทย์ พยาบาล บุคลากรการแพทย์ ให้บริการผู้ป่วยนอกในปี 2565 ที่มีวันละกว่า 1,600 ราย ได้อย่างสะดวก รวดเร็ว ใช้เวลาในการให้บริการสั้นลง ส่งผลให้ลดระยะรอคอยรักษา และผู้รับบริการมีความพึงพอใจเพิ่มมากขึ้น
นายแพทย์พงศ์เกษมกล่าวต่อว่า สําหรับระบบผู้ป่วยใน เริ่มจากการพัฒนา IPD PAPERLESS ในโรงพยาบาลสนามช่วงสถานการณ์โควิด 19 ผ่านระบบรายงานผู้ป่วย Flat Care Team ภายใต้หลักการตรวจประเมินคุณภาพการบันทึกเวชระเบียน (Medical Record Audit Guideline) จากนั้นนําแนวคิดไปต่อยอดในหอผู้ป่วยศัลยกรรมชาย ศัลยกรรมหญิง และพรีเมี่ยม ตั้งแต่กระบวนการรับผู้ป่วย, การบันทึกสัญญาณชีพ, การสั่งยา, การรับคําสั่งแพทย์, การลงบันทึกของพยาบาล, การวินิจฉัยโรคของแพทย์ เป็นต้น ซึ่งไม่ใช่แค่ช่วยลดการใช้กระดาษ แต่ที่สําคัญคือ ลดความคลาดเคลื่อนจากคําสั่งแพทย์ ลดขั้นตอนการปฏิบัติงาน ลดต้นทุนค่าใช้จ่าย เพิ่มประสิทธิภาพในการบริหารจัดการข้อมูล เวชระเบียนมีความครบถ้วนสมบูรณ์ บุคลากรสามารถปฏิบัติงานได้ง่ายขึ้น
********************************************* 9 มกราคม 2566
รัฐบาลไทย-ข่าวทำเนียบรัฐบาล-ชัยวุฒิ สั่งเร่งปราบลามกออนไลน์ รวมทั้งการค้ามนุษย์
วันจันทร์ที่ 9 มกราคม 2566
ชัยวุฒิ สั่งเร่งปราบลามกออนไลน์ รวมทั้งการค้ามนุษย์
ชัยวุฒิ สั่งเร่งปราบลามกออนไลน์ รวมทั้งการค้ามนุษย์
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ประชุม คณะกรรมการป้องกันปราบปรามและแก้ไขปัญหาอาชญากรรมทางออนไลน์ ครั้งที่ 1 /2566 ในวันนี้ 9 ม.ค. 66 โดยมีผู้เข้าร่วมประชุมได้แก่ ผู้บริหารกระทรวงดิจิทัลเพื่อเศรษฐกิจและสังคม ผู้แทนสํานักงานตํารวจแห่งชาติ กองบัญชาการตํารวจสืบสวนสอบสวนอาชญากรรมทางเทคโนโลยี กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี กรมสอบสวนคดีพิเศษ สํานักงาน กสทช. ธนาคารแห่งประเทศไทย และสมาคมธนาคารไทย และได้เพิ่มผู้แทนจาก กองบังคับการปราบปรามการค้ามนุษย์ เพื่อบูรณาการแก้ไขปัญหาอาชญาออนไลน์ โดยที่ประชุมวันนี้ ได้มีการติดตามแก้ไขปัญหาอาชญากรรมออนไลน์ โดยได้สรุปผลของการปฎิบัติงานและสถิติการดําเนินคดีทางอาชญากรรมออนไลน์ที่สําคัญ ในปี 2565 (เดือนมกราคม ถึงธันวาคม 2565) ประกอบด้วย
1. ดําเนินคดีแก๊ง Call Center ในต่างประเทศ 8 ครั้ง จับกุมผู้ต้องหา 166 คน
2. ปิดกั้นการโทรหลอกลวง/ข้อความ SMS จํานวน 118,530 หมายเลข
3. การอายัดบัญชีม้าจํานวน 58,463 บัญชี และปิดกลุ่มโซเชี่ยลมีเดียซื้อขายบัญชีม้า จํานวน 8 กลุ่ม
4. การดําเนินคดีหลอกลวงลงทุน - ระดมทุน ออนไลน์และหลอกลวงทางการเงิน จํานวน 657 คดี จับกุมผู้ต้องหาจํานวน 673 ราย
5. การปราบพนันออนไลน์ โดยดําเนินคดี 318 คดี มีผู้ต้องหาจํานวน 461 ราย และปิดกั้นเว็บพนันจํานวน 1,830 เว็บ
6. การดําเนินคดีหลอกลวงซื้อขายสินค้าบริการออนไลน์ จํานวน 263 คดี และจับกุมผู้ต้องหาจํานวน 270 ราย
และที่ประชุมได้มีการติดตามการปิดกั้นเว็บผิดกฎหมาย 6 ด้าน ดังนี้
1. หมิ่นสถาบันฯ และความมั่นคง ปิดกั้นจํานวน 4,035 URLs
2. พนันออนไลน์ ปิดกั้นจํานวน 1,830 URLs
3. ลามกอนาจาร ปิดกั้นจํานวน 35 URLs
4. บุหรี่ไฟฟ้า ปิดกั้นจํานวน 76 URLs
5. สลากกินแบ่งฯ ปิดกั้นจํานวน 24 URLs
6. อาหารและยา ปิดกั้นจํานวน 24 URLs
ที่ประชุมเห็นว่า สําหรับเว็บพนัน ประเทศเพื่อนบ้านมีการเปิดเว็บพนันได้อย่างถูกกฎหมาย ทําให้มีคนไทยใช้เว็บพนันในประเทศเพื่อนบ้านเป็นจํานวนมาก เกิดความเสียหายมูลค่ามหาศาลต่อเศรษฐกิจและสังคมไทย สําหรับการปิดกั้นเว็บลามกอนาจารยังมีจํานวนน้อยอยู่ในปีที่ผ่านมา อย่างไรก็ตามเรื่องลามกอนาจารและการค้ามนุษย์ หากมีการนําเข้าข้อมูลภาพลามกอนาจารออนไลน์ เข้าข่ายเป็นความผิดตาม พ.ร.บ. ว่าด้วยการกระทําความผิดทางคอมพิวเตอร์ พ.ศ. 2550 และที่แก้ไขเพิ่มเติม มีโทษจําคุกไม่เกิน 5 ปี ปรับไม่เกิน 100,000 บาท หรือทั้งจําทั้งปรับ และมีโทษตามกฎหมายอาญาด้วย
นายชัยวุฒิ กล่าวในตอนท้ายว่า “ได้สั่งการให้เร่งรัดแก้ปัญหาลามกออนไลน์รวมทั้งการค้ามนุษย์ ให้มีผลเป็นรูปธรรมโดยเร็ว และได้เพิ่มผู้แทนจากกองบังคับการปราบปรามการค้ามนุษย์ เพื่อบูรณาการแก้ไขปัญหาอาชญากรรมออนไลน์ด้านลามกอนาจารและการค้ามนุษย์ นอกจากนี้ ได้กําชับเรื่องปราบปรามเว็บพนันออนไลน์ ถึงแม้ว่าจะมีการปิดกั้นเว็บพนันไปมากแล้ว แต่ก็มีเว็บพนันออนไลน์แพร่หลายเข้าถึงได้ง่าย ส่วนนึงเกิดจาก ประเทศเพื่อนบ้านมีการเปิดเว็บพนันได้อย่างถูกกฎหมาย แต่เราก็ต้องหาวิธีแก้ปัญหาให้มีประสิทธิภาพยิ่งขึ้น”
___________________
รัฐบาลไทย-ข่าวทำเนียบรัฐบาล-กรมบัญชีกลางพัฒนาระบบการรับชำระเงินกลางของบริการภาครัฐ (e-Payment Portal of Government) พร้อมใช้งานแล้ว
วันจันทร์ที่ 9 มกราคม 2566
09/01/2566
กรมบัญชีกลางพัฒนาระบบการรับชําระเงินกลางของบริการภาครัฐ (e-Payment Portal of Government) พร้อมใช้งานแล้ว
ระบบการรับชําระเงินกลางฯ เป็นระบบกลางในการรับชําระเงินรายได้ หรือเงินอื่นจากประชาชนหรือภาคธุรกิจให้แก่ส่วนราชการ โดยส่วนราชการสามารถออกใบแจ้งการชําระ (Bill Payment) เพื่อให้ผู้รับบริการ (ประชาชนและภาคธุรกิจ) นําไปชําระเงินผ่านช่องทางที่กําหนด
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางในฐานะหน่วยงานกลางที่ควบคุมดูแลการใช้จ่ายเงินของส่วนราชการ ได้พัฒนาระบบการรับชําระเงินกลางของบริการภาครัฐ หรือ e-Payment Portal of Government ภายใต้แผนยุทธศาสตร์การพัฒนาโครงสร้างพื้นฐานระบบการรับชําระเงินแบบอิเล็กทรอนิกส์ (National e-Payment Master Plan) เพื่อผลักดันให้ระบบการชําระเงินของประเทศไทยเข้าสู่ระบบการชําระเงินแบบอิเล็กทรอนิกส์อย่างครบวงจร โดยเพิ่มช่องทางการให้บริการรับชําระเงินจากประชาชนหรือภาคธุรกิจให้แก่ส่วนราชการด้วยอิเล็กทรอนิกส์ ซึ่งจะเพิ่มความสะดวก รวดเร็ว และลดต้นทุนในการทําธุรกรรมระหว่างภาครัฐ ภาคธุรกิจ และประชาชน เพิ่มประสิทธิภาพการบริหารจัดการทางการเงินการคลังของส่วนราชการให้มีความถูกต้อง รวดเร็ว โปร่งใส และตรวจสอบได้ ตลอดจนสามารถนําส่งเงินรายได้เข้าคลังได้อย่างรวดเร็ว โดยเริ่มให้บริการมาตั้งแต่เดือนพฤษภาคม 2562 และปัจจุบันได้มีการพัฒนาระบบให้สามารถครอบคลุมหน่วยงานมากขึ้น
ระบบการรับชําระเงินกลางฯ เป็นระบบกลางในการรับชําระเงินรายได้ หรือเงินอื่นจากประชาชนหรือภาคธุรกิจให้แก่ส่วนราชการ โดยส่วนราชการสามารถออกใบแจ้งการชําระ (Bill Payment) เพื่อให้ผู้รับบริการ (ประชาชนและภาคธุรกิจ) นําไปชําระเงินผ่านช่องทางที่กําหนด เช่น Mobile Banking และ Internet Banking หรือชําระเงินออนไลน์ผ่านเว็บไซต์ด้วยบัตรเครดิตหรือบัตรเดบิต และเมื่อผู้รับบริการชําระเงินเรียบร้อยแล้ว ระบบจะออกใบเสร็จรับเงินอิเล็กทรอนิกส์ (e-Receipt) ให้แก่ผู้รับบริการ โดยระบบจะรับและนําส่งเงินรายได้ดังกล่าวเข้าบัญชีเงินคงคลัง พร้อมทั้งบันทึกบัญชีในระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai) ให้ส่วนราชการโดยอัตโนมัติ
“ปัจจุบันมีส่วนราชการที่ใช้งานระบบการรับชําระเงินกลางฯ ครอบคลุมหน่วยงานที่มีสํานักงานในส่วนกลาง และส่วนภูมิภาค จํานวน 23 หน่วยงาน ให้บริการในระบบฯ มากกว่า 730 รายการ เช่น ค่าธรรมเนียมมัดจํารังวัด ค่าธรรมเนียมโรงงาน และค่าจดทะเบียนการค้า เป็นต้น ซึ่งกรมบัญชีกลางมีแผนการขยายผลการใช้งานระบบให้แก่ส่วนราชการเพิ่มเติม รวมถึงหน่วยงานที่ให้บริการด้านการออกหนังสือรับรอง ใบอนุญาต และเอกสารต่าง ๆ ในระบบการให้บริการภาครัฐแบบเบ็ดเสร็จทางอิเล็กทรอนิกส์ (Biz Portal) ของสํานักงาน ก.พ.ร. ที่มีการเชื่อมโยงข้อมูลการรับชําระเงินกับระบบการรับชําระเงินกลางฯ ด้วย ทั้งนี้ หากมีข้อสงสัยสอบถามเพิ่มเติมได้ที่กรมบัญชีกลาง กองการเงินการคลังภาครัฐ 02 127 7551 ในวัน เวลาราชการ" อธิบดีกรมบัญชีกลาง กล่าว